בודהיזם בישראל

ריטריט קצר • מנוחה עמוקה
2026-05-04 14:30 - 17:30 (Asia/Jerusalem) | עין דור, עין דור, עין דור
מנוחה עמוקה – שחרור דרך נינוחות
“העיקר הוא להקשיב לקצב הפנימי ולנסות לחיות לפיו. כשאדם שואל את עצמו איך הוא צריך לחיות ומה עליו לעשות, רק הכוחות שבתוכו יכולים לתת לו תשובה ודאית”. אתי הילסום
בתרגול של ‘מנוחה עמוקה’ אנו מוזמנים לחקור דרך חיים שמבקשת הקשבה למהות, דרך הרפיה מן המאמץ —כפתיחה של מרחב שקט שבו אפשר לחזור שוב ושוב לקשר ישיר, כן ובלתי-אמצעי עם חווייתנו.
אחד המאפיינים של הריטריט הוא האפשרות לתרגל גם במדיטציה בתנוחת שכיבה, בהשראת דרכה של המורה ג’איה אשמור. תנוחה זו, איננה חובה — אלא הזמנה להרפיה עמוקה של הגוף ושל התודעה.
נחקור יחד כיצד לפגוש את הקושי ללא מאבק, נשאל כיצד לפגוש את הקשיים הבלתי נמנעים של החיים במפגש ישיר ובלתי אמצעי, ללא הדחקה או הכחשה, ובד בבד להישאר בנינוחות, פתיחות ואמון? האם אפשר לתרגל ללא מאבק פנימי? מה יחסנו הפנימי לקלות, ומהן האמונות הלא-מודעות שלנו לגביה.
נוכל להכיר בפחדים שמניעים אותנו לעשייה מתמדת, ולבדוק לעומק את האמונות שמזהות בין צמיחה לסבל.
המנוחה העמוקה מאפשרת לתודעה לשחרר היאחזויות ברמות עמוקות יותר ויותר, מעודנות יותר ויותר, וכך מאפשרת שהייה חופשיה יותר ויותר. תרגול של מנוחה עמוקה מאפשר לשכבות רבות להתקלף, לנשור, לטובת מפגש עם תנועת החיים הלא-אישית העוברת דרכנו ומכוונת את צעדינו; עם מקום פנימי משוחרר, ספונטני, לא-מתלבט ולא-מבקר-את-עצמו, מקום של אנרגיה יצירתית ורחבת-לב; מקום שמחבר אותנו למה שחשוב לנו, ואל היכולות והחוזקות העמוקות שלנו, אל מעיין הכוח, החוכמה והאהבה הקיים בנו.אודל

קורסנגהא עם אבי פאר: המשלים של סוטרת הלוטוס - עומק. רלבנטיות. השראה.
2026-05-04 20:00 - 22:30 | מפגש מקוון
מאי-יוני 2026
המשלים של סוטרת הלוטוס- עומק. רלבנטיות. השראה.
שמונה מפגשים שבועיים | החל מה-4.5.26, בימי שני, 20:00-22:30
קורס אונליין (באמצעות זום)
(4 מפגשי מאי: 4.5, 11.5, 18.5, 25.5 | 4 מפגשי יוני: 1.6, 8.6, 15.6, 22.6)
“קורסנגהא” משלב קורס עומק בבודהיזם (בנושא שמתחלף מדי חודשיים) עם אפשרות להיות חלק מסנגהא (קבוצת תרגול ולימוד מתמשכת וקבועה המאפשרת תמיכה וחיזוק בדרך).
המפגשים משלבים תרגול מדיטציה מונחה, אפשרות לשיתוף והרצאה על עקרונות הבודהיזם, בדגש על יישומם בחיי היומיום.
ניתן להירשם לכול “קורסנגהא” בנפרד או להמשיך לקורסים הבאים, כחלק מהשתתפות בסנגהא מחויבת ומתמשכת.
המפגשים מתאימים למתרגלים ותיקים אשר רוצים להעמיק את הידע והתרגול, כמו גם למתעניינים חדשים.
קורס מאי-יוני 2026:
“סוטרת הלוטוס” היא אחת מן הסוטרות המרכזיות של בודהיזם המהייאנה ואולי אף הפופולרית ביותר. ייחודה הוא בכך שהיא מציעה פתרון לחוסר העיקביות בשיעורי הבודהה כפי שהם מובאים בסוטרות השונות.
שבעת המשלים המפורסמים של “סוטרת הלוטוס” מתארים כיצד הבודהה מלמד דברים שונים במצבים שונים, כ”אמצעים מועילים ” (אופאייה) שמטרתם לעזור לתלמידים אשר נמצאים ברמות שונות של התקדמות על הדרך.
אולם למרות שהבודהה מלמד דברים שונים, מדגישה “סוטרת הלוטוס” שישנו בודהיזם אחד (“גלגל אחד”) האוסף אליו בסופו של דבר את כל התלמידים מכל הזרמים.
שבעת המשלים של “סוטרת הלוטוס” פשוטים, מעשיים וקלים להבנה, אך גם בנויים בשכבות המתגלות בהדרגה-החל מהרמה הפשוטה של הבנת הסיפור, דרך הבנת הסמלים והמטפורות ועד לרמה העמוקה של תובנות הריקות והאמצעים המיומנים.
בקורסנגהא זה נעבור על שבעת המשלים של סוטרת הלוטוס, כמקורות להשראה וככלים רלבנטיים ומעשיים לתמיכה בתקופות קשות בחיינו:

משל ראשון: הבית הבוער – יסודות האמצעים המיומנים.
משל שני: האב העשיר ובנו העני- פסיכולוגיה של התעוררות
משל שלישי: הצמחים השונים – האחדות והמגוון
משל רביעי: העיר הדמיונית – הזמניות והנצחיות
משל חמישי: האבן היקרה בבגד – תורת טבע הבודהה
משל שישי: הפנינה במצנפת – היררכיה רוחנית
משל שביעי: הרופא המיומן – נצחיות ואמצעים מיומנים

בנוסף, ככל שיאפשר לנו הזמן, נלמד עליהם כחלק ממערכת אינטגרטיבית המציגה תהליכים ועקרונות
להאזנה לשיחות על בודהיזם של אבי פאר ביוטיוב- לחץ/י כאן
מחיר: 500 ₪
מספר המקומות מוגבל, הבטחת המקום ואישור ההצטרפות יהיו רק לאחר אישור התשלום.
אין מחסום לדהרמה. מי שמתקשה לשלם סכום זה, מוזמן/ת בלב פתוח ליצור קשר ולבדוק האפשרויות.

ריטריט ויפסנא בשתיקה ארבעה ימים בנאות סמדר עם סטיבן פולדר ושימי לוי
2026-05-06 12:00 - 17:00 | נאות סמדר, נאות סמדר, נאות סמדר
“כשאנחנו חוזרים אל הגוף – אנחנו חוזרים הביתה. לא לעבר, לא לעתיד – אלא אל הרגע הזה, שהוא המקום היחיד שבו החיים באמת מתרחשים.” תיך נאת האן (Thich Nhat Hanh),
ריטריט הוא הזדמנות לחזור לעצמנו, לעסוק באופן מלא בחיינו ולפתח בהירות תודעתית ואיכויות של הלב. נקדיש את הימים להיזכרות בטבע העמוק שלנו בנוכחות רכה ובעדינות, נחקור את החופש הבסיסי שלנו.
הריטריט מתקיים בשלוות יופיו הקסום של המדבר בנאות סמדר והמדבר , כך שתהיה לנו הזדמנות לחוות את השילוב בין תרגול מדיטציה בשתיקה עם שהייה בטבע, בתנאים טובים עם אולם נעים, חדרים נוחים וממוזגים.
הריטריט מתאים למתרגלים ותיקים ולמתרגלים חדשים.סטיבן

סופ"ש ארוך • ויפאסנה
2026-05-20 14:30 - 18:00 | עין דור, עין דור, עין דור
מה היא מדיטציית תובנה (ויפאסנה)?
מדיטציית ויפאסנה הנה תרגול מדיטציה ששורשיו במסורת הבודהיסטית, המהווה חלק מדרך רוחנית המכוונת לחיים של שחרור ועירות. ההתעוררות לרגע ההווה מאפשרת הבנה וקבלה של טבענו ושל טבע הדברים בעולמנו. תרגול זה מכוון אותנו לקשב פנימי הפותח את ליבנו, מעמיק את הבנתנו ומאפשר להכרתנו להתבהר אל החוכמה והחמלה הנמצאות אצלנו ומכאן לחירות פנימית.

מה בקורס שמארגנת עמותת תובנה?
בין אם התנסית במדיטציית תובנה (ויפאסנה) ובין אם ברצונך להתחיל, הקורס מהווה הזדמנות להקדיש את מלוא תשומת הלב והאנרגיה לתרגול השיטה בתנאים אופטימליים. רוב היום מוקדש לתרגול של מדיטציה בהליכה ובישיבה לסירוגין, בפרקי זמן קבועים. בכל יום ניתנות הנחיות מפורטות לגבי טכניקת המדיטציה, ובערב ניתנת שיחה על ידי המורים, אשר עוסקת בעקרונות המדיטציה ובנגיעתם במציאות היומיומית והאישית של חיינו. ברוח המסורת הבודהיסטית, פועלים המורים והצוות בהתנדבות, ואינם מקבלים כל שכר. עם סיום הקורס תינתן אפשרות להעניק תרומה לכיסוי הוצאות נוספות של תובנה ותרומה למורים.

סופ״ש ארוך • מגדר, הגדרות וחמלה
2026-05-27 14:30 - 17:00 | עין דור, עין דור, עין דור
מגדר, הגדרות וחמלה
ריטריט ויפאסנה לקהילה הגאה
עם סנדיה בר-קמה ואודליה ויינברג בסיוע נטע לוי

“אל לנו לבטל את ההתייחסות לזהויות במאמצינו להתעוררות רוחנית.
ההיפך הוא הנכון, עלינו לחקור את הזהויות בדרכנו להארה.
זהות היא לא רק פוליטית, היא גם מכילה את הטבע האמיתי שלנו כשהיא נטולה מהעיוותים שאנו משייכים לה”.
Zenju Earthlyn Manuel

הדרך הבודהיסטית (הדהרמה) היא אוסף של תפיסות ותירגולים המכוונים לשחרור מסבל ולחירות.
תחושת שוני או חריגות גורמות לסבל רב למי שגדלו בחברה שבה חריגוּת נתפסת כתופעה שלילית, מפחידה ואף מעוררת אלימות. רבות’ים מאיתנו הפנימו את המסרים השליליים והפוגעניים שספגנו בשנות הילדוּת וההתבגרות

מורת רוח: בין בודהיזם לחינוך בעידן דיגיטלי ימי תרגול עם אביגיל פן ויעל דורון דרורי
2026-05-29 09:00 - 16:00 | גן הפעמונים, החורש 25, בנימינה גבעת עדה
סדרת ימי תרגול העוסקים במפגש בין חינוך עדכני ודרך הדהרמה.
בכל אחד מהימים נעמיק, נפרק, נרחיב ונרכיב מחדש מושגים מוכרים מעולם החינוך כמו הוראה, למידה והערכה.
בכל מפגש נתבונן בהיבט אחר של המעשה החינוכי, דרך דרשות, מדיטציות, וחקירה משותפת של טקסטים, שאלות ותודעה. יחד נבחן: מה קורה ללמידה כשנכנסת לתוכה רוח? מה מקומה של האי-ידיעה במרחב שממוקם כולו סביב מדידה? מהי הוראה כצורה וריקות אנושית? כיצד נוכל להרחיב את הנוכחות האנושית והרוחנית בכיתה?
נצא למסע מרתק לאור תובנות בודהיסטיות ובהתמודדות עם אתגרי המציאות הדיגיטלית.
הסדרה מיועדת לכל מי שעוסק או מתענין בחינוך, מורות ומורים, הורים, תלמידים, אנשי חינוך, ולכל מי שמעוניין להעמיק את הבנתו בחיבור שבין תודעה, אימון הרוח ופרקטיקה חינוכית בעידן ה-AI.
סדרת המפגשים מותאמת במיוחד לאנשים בעלי הכרות קודמת עם לימוד בודהיסטי, אך סקרנים כרוניים יתקבלו בברכה.

ריטריט ויפאסנה קצר עם ענת צחור במנזר עין כרם
2026-06-02 08:00 - 17:00 | מנזר האחיות ציון, ירושלים
ריטריט ויפאסנה קצר – 5 ימים, שלישי עד שבת.
2.6.2026 – 6.6.2026
בנהחיית ענת צחור.
הקורס מתקיים בשתיקה ולפי המסורת הנזירית.
בריטריט קצר נחווים ונלמדים השלבים הבסיסיים של טכניקת מדיטציית ויפאסנה והמתרגל מתחיל לטפס בסולם הידע ומחזק כוחות ותובנות.
זהו תהליך של ריפוי, יצירת שלווה ואיזון, שחרור ממכאובים ותפיסות שגויות.
הריטריט מונחה באופן אישי וקבוצתי ומתאים למתחילים ולמתרגלים מנוסים וותיקים.
למידע נוסף:
ריטריט ויפאסנה במנזר עין כרם – 5 ימים

כשהלב פצוע עם יובל אידו טל
2026-06-02 12:00 - 15:00 | מפגש מקוון
ארועים רבים בחיינו משאירים אותנו פצועים וחבולים עם לב שותת. מה עושים עם הכאב החי, החד? מה עושים עם הכאב העמום, המתפוגג אט אט צעד צעד, על פני זמן רב? ומה עם הכאב שלפחות למראית עין נראה שאינו מתפוגג כלל וכלל? איך נושאים בצורה בריאה ונבונה וחומלת ארועי עבר שממשיכים להדהד בנו בהווה?
איך עובדת קרמה, ואיך הבנת הקרמה יכולה לעזור לנו להתמודד בצורה עדינה יותר עם מכאובי החיים.
בסוגיות אלה ואחרות נבקש לגעת נגיעה עדינה וקשובה ובתוך כך להציע דרכים שונות לעבודה פנימית ובינאישית מחזקת ורכה.

ריטריט ויפאסנה קצר- 5 ימים עם ענת צחור - יוני 2026
2026-06-02 13:00 - 15:30 | מנזר האחיות מציון, עין כרם, ירושלים
ריטריט ויפאסנה קצר עם ענת צחור – יוני 2026
2.6.2026 – 6.6.2026
ריטריט ויפאסנה קצר – 5 ימים, שלישי עד שבת.
הקורס מתקיים בשתיקה ולפי המסורת הנזירית.
בריטריט קצר נחווים ונלמדים השלבים הבסיסיים של טכניקת מדיטציית ויפאסנה והמתרגל מתחיל לטפס בסולם הידע ומחזק כוחות ותובנות.
זהו תהליך של ריפוי, יצירת שלווה ואיזון, שחרור ממכאובים ותפיסות שגויות.
הריטריט מונחה באופן אישי וקבוצתי ומתאים למתחילים ולמתרגלים מנוסים וותיקים.

ריטריט • "נוכחות, פתיחות, עֵרוּת" 4 - 11 ביוני, 2026
2026-06-04 11:00 - 14:00 | עין דור, עין דור, עין דור

יום תרגול ביער עם אורי קיטה
2026-06-05 08:00 - 14:00 | יער עופר
מא הוא מונח מרכזי בתרבות היפנית המתאר את הרווח שבין הדברים, כמו המתח בין משיכות מכחול, בין ציור הדיו לדף, צליל ודממה, תנועה ועצירה, בין נשיפה ושאיפה.
מא אינו ריק בלבד, הוא חלל מיוחד המזמן נוכחות, הזדמנות לשינוי, להתעוררות ובריאה.
ביום התרגול ננסה לזהות מצבי תווך בחיינו, נקרא קצת על המא היפני והבארדו הטיבטי.
היום יתנהל בחוץ. בפינה שקטה ומוצלת בסמוך לחניון שבילי רון, ביער עופר.
נבקש שתביאו מחצלת וכרית או כיסא קל.
כובע, מים, קרם שיזוף, נעליים נוחות להליכות קצרות בשטח שאינו סלול.
מנה צמחונית בכלי להגשה משותפת, משהו לנשנש, כלי אוכל וכוס אישיים.
כלי כתיבה, עפרונות לרישום (מי שרוצה), נייר כתיבה וטואלט (אין בתי שימוש).
קפה ותה יבושלו על מדורה קטנה לאורך היום. אין צורך להביא.

מי אני? תרגול ברוח היעדר עצמי (אנאטמן), במסורת של מורה הזן תיך נאת האן
2026-06-05 09:30 - 16:00 | הספרייה, נווה שלום
מי אני? התרגול של היעדר עצמי
5-6.6.26, נווה שלום
בהנחיית חגית הרמון ודורית שיפין
אחת מדלתות התרגול המשמעותיות ביותר היא התרגול של היעדר-עצמי.
התרגול הזה מבקש מאיתנו להרחיב את עצמנו כדי להכיל את כל מה שהוא כבר אנחנו וטרם ראינו.
הוא גם מבקש מאיתנו לשחרר מטענים של זהות שמנהלים את חיינו ומלווים אותנו כמעין “רקע” בלתי נראה.
כדי לעשות את שני הדברים האלה אנחנו זקוקים למרחב ולשקט – אותם ניצור ביחד בריטריט.
לפרטטים ולהרשמה: https://forms.gle/6UPEN1Q9v3SHiFxB9
על המורות
חגית הרמון (צ’אן טהאי ניים) מתרגלת ולומדת את הדהרמה משנת 1998. הוסמכה כנזירה בפלאם ווילאג’ בשנת 2003, וכמורת דהרמה במסורת של מורה הזן תיך נאת האן בשנת 2011. לקחה חלק בריטריטים רבים בפלאם ווילאג’ וגם במסעות לימוד של תיך נאת האן ושל תלמידיו ברחבי העולם. משנת 2015 מתרגלת ומלמדת בישראל, מבוגרים וגם ילדים, ובאותה שנה גם הקימה, בשיתוף עם חברים.ות לדרך, את סנגהת ענן בתל אביב. תרגמה לעברית את ספריו של תיך נאת האן: ‘אמנות החיים’ ו’זן ואמנות הצלת הפלנטה’ (יחד עם אסנת הופמן), וכן את הספר ‘עלי דקל ריחניים’. מטפלת בשיטת IFS, טיפול מבוסס מיינדפולנס, הנהגה פנימית ותיאוריית מערכות. תלמידה ומורה.
דורית שיפין (Chan Thài Hoà) תושבת הכפר הערבי יהודי נווה שלום-ווחאת אלסלאם מאז השנים הראשונות להיווסדו. בין 2000-2010 ניהלה את המרכז הרוחני פלורליסטי בכפר. דורית שיפין מתרגלת במסורת כפר שזיף (פלאם ווילאג’) משנת 2001. כתלמידה של מורה הזן תיך נאת האן הצטרפה דורית בשנת 2015 למסדר ל”ב אחד (order of interbeing) ובשנת 2022 הוסמכה כמורת דהרמה מטעם הקהילה הבין לאומית של כפר שזיף. דורית היא גם מורה ותיקה ליוגה המשלבת לימוד ותרגול מיינדפולנס כמורה לאוכלוסיות שונות, מורה מוסמכת ל-MBSR – תוכנית להפחתת לחץ מבוססת מיינדפולנס – וחברה בצוות הכשרת מנחים לתוכנית.

מפגש מקוון בסדרת מפגשי שבילים רבים – דהרמה אחת: מתי שקרים הם אמצעים מיומנים
2026-06-12 10:00 - 12:30 | מפגש מקוון
משתתפים: ד״ר סטיבן פולדר, ד״ר ארז יוסקוביץ, יובל אידו טל, ירון בהיר שיבר

מנחים: אבי פאר ואילן לוטנברג
“משל הבית הבוער” (מתוך סוטרת הלוטוס, הוצאת פרפנצ’ה. תרגם אורי קפלן)
“שריפוטרה! מה דעתך? איש חשוב זה העניק לילדיו באופן שווה מרכבות גדולות מעוטרות באבנים יקרות – האם שיקר הוא או שלא?”
ענה שריפוטרה: “לא, המכובד בעולם! איש חשוב זה רק רצה לאפשר לילדיו להימנע מהשריפה. כל העניין היה להציל את חייהם. זה לא נקרא לשקר… וזאת מדוע? מפני שכוונתו הבסיסית של איש חשוב זה הייתה להשתמש באמצעים יעילים על מנת לגרום לילדיו להימלט…”
משל הבית הבוער משמש כדי להמחיש את העקרון של “אמצעי מיומן” (upāya). בדוגמה שבמשל, האב קורא לילדיו לצאת מן הבית הבוער בהבטחה למרכבות יקרות. הבטחה שאינה “אמת עובדתית”, אך היא אמת מנקודת מבט של חמלה: היא הדרך היחידה שבה הילדים – המסמלים ישויות הלכודות באשליה ובעולם הסבל – יכולים להינצל.
הבודהה, מתואר כמי שמשתמש לעיתים בדיבור או במעשה שנראים חלקיים, לא ישירים, ואף שקריים במובן היומיומי – אך תמיד עושה זאת מתוך כוונה טהורה של חמלה ורצון להוביל יצורים לתובנה ולשחרור.
“אמצעי מיומן” איננו מצדיק שקר במובן הרגיל של המילה, אלא מתייחס ליכולת לראות את הנסיבות, הכוחות, וההשתנות של התודעה האנושית, ולפעול באופן שמותאם למצבם של היצורים באותו רגע.
כך, הדגש עובר מהשאלה “האם זה נכון או שקרי?” אל השאלה “האם זה מועיל או משחרר?”
לפיכך, בודהיזם אינו רואה בכל “אי־אמירה של אמת” הפרה של דיבור נכון, אלא בוחן תמיד את הכוונה (cetanā) ואת תוצאת המעשה – האם הוא נובע מתודעה של חמלה ותבונה, או מתודעה של הונאה, פחד ותאווה. כאשר הכוונה טהורה, האמצעי נחשב “מיומן” – גם אם אינו תואם את האמת המילולית.
במהלך המפגש ננסה לפקפק בתפישת “מהי אמת ומהי שקר” הנוכחית שלנו ונחקור:

מה ההבדל בין שקר רגיל לבין “אמצעי מיומן” (upāya)?
כיצד הכוונה (cetanā) היא המבחן האמיתי של מוסריות בדיבור ובמעשה?
כיצד ניתן ליישם “אמצעים מיומנים” בחיי היומיום מבלי לגלוש להונאה עצמית או של אחרים?
האם הבודהה והמורים שאחריו, סיפרו “סיפורי סבתא” לתלמידיהם? והאם האמת היחסית נופלת אל תוך המסגרת הזאת.

חברות בדרך, חברות כדרך עם ענבל הללי בלס
2026-06-18 09:00 - 12:00 | מפגש מקוון
פעמים אנחנו מתחילים להתעניין ולצעוד בדרך הדהרמה לבד, ולפעמים אנחנו עושים זאת עם חברים, או מכירים חברים לדרך ומורים שהופכים לחלק בלתי נפרד מהתרגול שלנו, לפחות בתקופות מסוימות.
בדו שיח מפורסם בין אננדה לבודהה, אננדה אומר כי חברות נעלה היא מחצית מהחיים הרוחנים. הבודהה מתקן אותו ואומר לו כי חברות טובה, רעות ושותפות לדרך היא החיים הרוחניים במלואם, כאשר לנזיר יש אותן, ניתן לצפות ממנו שיטפח את הדרך כפולת השמונה, כלומר יטפח את הדרך לשחרור מסבל.
בקורס נבדוק איזה מקום יש לחברות בחיינו, ומה הופך חברות בין אנשים לחברות רוחנית, שותפות עמוקה לדרך, קרקע פורייה לצמיחה והתעוררות.

כולנו מכורים עם יובל אידו טל
2026-06-26 08:00 - 11:00 | מפגש מקוון
אם קראת את כותרת קורס הזה ואמרת ״אני לא״ – אז הקורס הזה לא בשבילך…
אנחנו מתהלכים כאן בעולם הזה לעיתים קרובות עם חור ענק בלב, שמרגיש כאילו חייבים למלא אותו במשהו. באוכל. בסקס. בעבודה. בכסף. חוויות קצה. אלכוהול. סמים. סיגריות. ריגושים. רומאנים. מסכים מרצדים עם צבעים בוהקים. חדשות. דרמות. שוקולד. סוכר. בשר. פחמימות. קפה. מותגים. קניות באינטרנט. קניות בכלל. לייקים. מחמאות. קטילות. שבח. גנאי. מחיאות כפיים. רחמים. רחמים עצמיים. ועוד ארוכה הרשימה כאורך הגלות.
כולנו מכורים לכל מיני דברים. מנקודת המבט הבודהיסטית, השאלה היא לא האם אנחנו מכורים אלא איך ולמה. אם נשאל את עצמנו מהם הדברים שאליהם אנחנו מכורים, התשובות שנקבל יהיו שונות ומגוונות וינועו על טווח שמתחיל בדברים קטנים, יומיומיים ואפילו דברים שהם לכאורה חיוביים, ועד לדברים הרי גורל ומחרבי חיים. אבל ביסודו של דבר, מזווית אחת, כלל ההתמכרויות נטועות עמוק עמוק בכמיהה שלנו לשליטה.
מזווית מעט אחרת, ההתמכרויות שלנו נטועות גם בכמיהה להתחבר עם העולם. לאהוב ולהיאהב. לבוא במגע אינטימי עם העולם הזה ועם יושביו.
כשמתעמקים בזה, נולדת תובנה: החור הזה בלב לא נועד למילוי. בדיוק כמו שתיבת התהודה של גיטרה לא נועדה למילוי. החור הזה בלב אינו אלא תיבת תהודה. תיבת תהודה שמאפשרת לנו להרגיש את העולם ברגישות. בדקיקות. היא נועדה לאפשר לעולם להרטיט את לבנו. וכשאנחנו ממלאים את החור הזה בלב, יש הרגשה – אולי – לרגע – שהצלחנו. שעכשיו אנחנו מרגישים את העולם באמת. אבל כבר ברגע הבא אנחנו מתקהים. מאבדים בדיוק את אותה הרגישות שאליה כל כך כמהנו.
המסע בקורס הזה אינו מסע מלהיות מכורים ללא להיות מכורים. אלא מסע מהסירוב להיות ריקים, להסכמה, הולכת ומעמיקה, להתרוקן כל רגע מחדש.

גינת התודעה עם חגית הרמון
2026-07-06 19:00 - 21:30 | מפגש מקוון
התודעה היא שדה
בו טמונים כול סוגי הזרעים.
שדה התודעה הזה יכול להיקרא
‘כול הזרעים’.”
זהו הבית הראשון מתוך טקסט בן חמישים בתים שכתב תיך נאת האן. באמצעות הטקסט הזה הוא ניסה לתמצת ולהנגיש את החקר הנפלא, המרתק והיקר מפז של התודעה על פי הבודהיזם, ועליהם, בין השאר, יתבסס הקורס.
הטקסט מתבסס על מסורת רבת שנים שהחלה במורים כוַסובנדו (מייסד אסכולת ויג’נפּטי-מַטְרַה), ומתוך הבנה שהעמקה כזו בטבע התודעה יכולה לעזור רבות למתרגלים ומתרגלות להבין את תודעתם ולהקל על סבל. כמו שאמר מורה הזן טונג צ’יו: “כשאנחנו מבינים כיצד פועלת תודעתנו, התרגול נעשה קל.”
תיך נאת האן אומר שהבנה היא החומר שממנו עשויים אהבה ורוחב לב. הבנה של מה? של סבלנו, של אושרנו, של תודעתנו (שאינה נפרדת מגופנו).
חקר התודעה הבודהיסטי מתווה דרך לריפוי ולשחרור מסבל. תרגול תשומת לב והבנה עמוקה של התודעה מאפשרים לטפל בתודעה ובגוף שלנו, לשמור עליהם ולהיטיב איתם.
ממש כשם שגנן מטפח את גינתו – כך אנו מטפחים, בעזרת התרגול, את שדה תודעתנו ומרפאים את חלקי התודעה שלנו הזקוקים לריפוי. וממש כמו גנן הנענה לטיבה המשתנה תמידית של גינתו – זוהי משימה לכול החיים.

סנגהה במבשרת ציון עם גיתית שריקי
2034-01-01 10:15 - 12:15 | מבשרת ציון, מבשרת ציון
קבוצת תרגול ולימוד (סנגהה) הכוללת מדיטציה וחקירה של הדרך הבודהיסטית באמצעות התבוננות, הרהור ולימוד עיוני של מושגים וטקסטים בודהיסטיים .
הקבוצה מיועדת למתרגלות.ים בעלי ותק תרגולי.
לפרטים נוספים ושאלות יש לפנות לגיתית 054-2192333 או gitit11@gmail.com

סוטרת האור המוזהב – תרגול יומי בהנחיית אני לוסנג
2034-01-01 10:30 - 2034-01-07 12:30 | מפגש מקוון
לפי לאמה זופה רינפוצ’ה, קריאת סוטרת האור המוזהב מועילה ביותר כאשר יש סכנת מלחמה או בזמן מלחמה ממש. הסוטרה עצמה הינה אוסף של סיפורים ואינה כמו סוטרה רגילה. היתרון בדקלום סוטרה זאת הוא שאיננו חייבים באמת להבין, רק לדקלם אותה עם המוטיבציה הנכונה.
משתתפים יכולים להצטרף לכל השעתיים או רק לזמן קצר. הדבר העיקרי הוא שהסוטרה מדוקלמת בישראל.
בין התאריכים 30/11-2/1/24 אני לוסנג תהיה נוכחת לסירוגין וביתר הימים התרגול יועבר על ידי אחד המשתתפים.
ניתן למצוא הסבר טוב של הסוטרה בדף הבית של FPMT:
Sutra of Golden Light

לינק לזום: https://us02web.zoom.us/j/81567040249
סיסמא: 1234

קבוצת מדיטציה ראשון בפארק הירקון ובזום - עודד ארבל
2034-01-01 20:30 - 22:00 | טל שחר, טל שחר
ראשון ב- 19:30 בפארק הירקון ובזום
מזה אלפי שנים, במגוון מסורות רוחניות, ישבו אנשים לשהייה פשוטה ונוכחת ברגע הזה. מדיטציה.במסורת הזן בודהיסטית תפס תירגול המדיטציה מקום מרכזי מאוד.
בעשרות השנים האחרונות, יש פריחה של מודעות לנושא במערב, עם כניסתה של גישת המיינדפולנס לתודעה המערבית.מדיטציה היא תירגול פשוט, למרות שלא תמיד קל, בו אנו לוקחים על עצמנו מחוייבות לשבת לפרק זמן מסויים, ובמקום לרוץ ממקום למקום, בגופינו וברוחנו, פשוט לשבת ולהתבונן.
יש מגוון רחב של שיטות מדיטציה, אך בבסיס כולם המוכנות לעצור, להקשיב, ולהביא את תשומת הלב לרגע הנוכחי באופן שהוא לא שיפוטי ולא תגובתי.יש יתרון רב בלשבת עם קבוצה ומנחה, מה שמחזק את המחוייבות לתירגול, ומאפשר לשאול שאלות ולהתמודד עם הקשיים שעולים בדרך. בשל כך, מקובל מאוד באופן הבודהיסטי, לקיים קבוצות תירגול מדיטציה מונחות. בטרמינולוגיה הבודהיסטית מכנים זאת – סנגהה – קבוצת אנשים המתרגלת יחד ותומכת זה בזה בהיבטים של אימון והתפתחות.
ניתן להצטרף לשיעור ניסיון ללא תשלום או התחייבות.
המפגשים יכללו מדיטציות מסוגים שונים (ריכוז, קשב פתוח, הליכה ותנועה ועוד), הזדמנות לשיתוף ולשאלות, ומדי פעם גם לימוד של בסיסי הפילוסופיה הבודהיסטית ועיון בקטעי קריאה שיחולקו. הדגש המרכזי יהיה על התירגול עצמו ופחות על ההגות. הקבוצה פתוחה למבוגרים ואין צורך בניסיון קודם במדיטציה או ביכולות גופניות כלשהן. נדרשת התכוונות להגעה רציפה לפגישות.

קבוצת תרגול זן - בימי שני בפרדס חנה
2034-01-02 06:00 - 07:20 | מרכז דיאן, המושב 69, פרדס חנה ברכור
אנו מזמינים אתכם להצטרף לקבוצת לימוד ותרגול מדיטציה בדרך הזן בפרדס חנה.
✽ ✾ ✿ ❀ ❁ ❃ ❊ ❋

תרגול הזן מכוון אותנו לחוות את החיים כפי שהם כאן ועכשיו. להיוודע לטבע האמיתי שלנו ולפעול בפתיחות, חמלה וחכמה.
*לפני הגעתכם יש ליצור קשר טלפוני – אנו מבקשים לא להגיע ללא תאום מראש.
לשאלות ופרטים נוספים: 054-6522812 (בעז)
✽ ✾ ✿ ❀ ❁ ❃ ❊
מהם עקרונות מדיטציית הזן?
תרגול הזן מכוון אותנו לחוות את החיים כפי שהם כאן ועכשיו, ברגע הזה.
להיוודע לטבע האמיתי שלנו ולפעול מתוך חמלה וחכמה.
מדיטציית הזן מסייעת לשקט ושלווה פנימית.
✽ ✾ ✿ ❀ ❁ ❃ ❊ ❋

קבוצת תרגול זן - בהוד השרון ZEN
2034-01-02 19:30 - 21:00 | מרכז זן השרון, רחוב ישורון 47, הוד השרון
אנו מזמינים אתכם להצטרף לקבוצת לימוד ותרגול מדיטציה בדרך הזן בהוד השרון.
מרכז הזן בהוד השרון הוא חלק מבית הספר הבינלאומי לזן – קואן אום (Kwan Um) המונה למעלה ממאה מרכזים בכל העולם. הקבוצה מיועדת לחדשים ולוותיקים כאחד. אנו מציעים הדרכה ראשונית לתרגול מדיטציה, כך שתוכלו להתחיל ולתרגל מדיטציה גם בקבוצה וגם בבית באופן עצמאי.
אנו נפגשים מדי שבוע ומתרגלים יחדיו את סוגי המדיטציה השונים.
✽ ✾ ✿ ❀ ❁ ❃ ❊ ❋

תרגול הזן מכוון אותנו לחוות את החיים כפי שהם כאן ועכשיו. להיוודע לטבע האמיתי שלנו ולפעול בפתיחות, חמלה וחכמה.
*לפני הגעתכם יש ליצור קשר טלפוני – אנו מבקשים לא להגיע ללא תאום מראש.
לשאלות ופרטים נוספים: 054-9472290 (תום)
✽ ✾ ✿ ❀ ❁ ❃ ❊
מהם עקרונות מדיטציית הזן?
תרגול הזן מכוון אותנו לחוות את החיים כפי שהם כאן ועכשיו, ברגע הזה.
להיוודע לטבע האמיתי שלנו ולפעול מתוך חמלה וחכמה.
מדיטציית הזן מסייעת לשקט ושלווה פנימית.
✽ ✾ ✿ ❀ ❁ ❃ ❊ ❋
אנו מציעים מדי חודש ערבי מבוא לחדשים – המפגש מתאים לאלו אשר רוצים להתנסות לראשונה במדיטציית זן ומעוניינים להכניס תרגול מדיטציה לחייהם, ולמתרגלים עם ניסיון אשר עדיין לא התנסו במדיטציית זן ומעוניינים להרחיב את מנעד התרגול האישי שלהם.
צרו איתנו קשר לפרטים נוספים / תום – 054-9472290
או באתר: http://www.kwanumisrael.org

קבוצת תרגול, ימי שני בערב – הוד השרון
2034-01-02 19:30 - 21:00 | קואן אום זן הוד-השרון, ישורון, הוד השרון, Israel
מרכז זן השרון, הממוקם בלב הוד השרון, הוקם בשנת 2001 ומכוון להעמקת תרגול הזן והמדיטציה בחיי היום יום.
הקבוצה מיועדת לחדשים ולוותיקים כאחד. אנו מציעים הדרכה ראשונית לתרגול מדיטציה, כך שתוכלו להתחיל ולתרגל מדיטציה גם בקבוצה וגם בבית באופן עצמאי.
אנו נפגשים מדי שבוע, משוחחים ושותים כוס תה יחדיו ומתרגלים את סוגי המדיטציה השונים.

מה אנחנו מציעים?
קבוצות תרגול מדיטציית זן המתקיימות מדי שבוע, מפגשי מבוא למדיטציה למצטרפים חדשים, הסבר מקיף והדרכה אישית כיצד לתרגל מדיטציה בביתכם וראיונות ייעוץ אישיים עם מורה הזן.
בהוד השרון צמחו דורות של מתרגלים, והוותיקים שבהם כיום הינם דהרמה מאסטרים ומורי דהרמה בכירים.
במידה ואתם מעוניינים להגיע למרכז זן השרון אתם מוזמנים להתקשר אלינו לפרטים נוספים.
תום – 0549472290
או לחלופין להיכנס לעמוד צרו קשר, לכתוב לנו הודעה באתר ואנחנו נשוב אליכם בהקדם.

קבוצת תרגול אונליין - עם ענבל הללי בלס
2034-01-02 20:00 - 21:30 | מפגש מקוון
ימי שני בין 20-21:30 בזום
מתרגלים וגם קוראים בספרים של מורים מעוררי השראה.
לפרטים: 054-4836658 inbalblass@gmail.com

סנגהה עם גיתית שריקי (ת"א)
2034-01-03 16:00 - 18:00 | רמת אביב הירוקה, רח' רידינג, תל אביב
קבוצת תרגול ולימוד (סנגהה) הכוללת מדיטציה מונחית לימוד וחקירה של הדרך הבודהיסטית .
הקבוצה מיועדת הן למתרגלות.ים ותיקות.ים והן חדשות.ים
הקבוצה נפגשת בכל יום שלישי ברמת אביב הירוקה.
עלות: 300 ש”ח לחודש, אך אם אין באפשרותכנ.ם לשלם סכום זה, שלמו כפי יכולתכנ.ם
לפרטים והצטרפות ניתן לשלוח הודעה לטלפון 054-2192333 או למייל gitit11@gmail.com עם מעט פרטים עליכנ.ם ועל הנסיון התרגולי (אם יש)

קבוצת מדיטציה מודרכת עם ג'ולי מתוס-הול
2034-01-03 18:00 - 19:30 | זכרון יעקב, זכרון יעקב, Israel
English follows 👇🏼
קבוצת מדיטציה מודרכת
מוזמנים להצטרף אלינו למסע לעבר שלווה פנימית, נוכחות עמוקה ותובנה טרנספורמטיבית במפגש המדיטציה השבועי שלנו.
בין אם אתה מתרגל ותיק או חדש, נפתח יחד את התרגול ואת היכולת שלנו להנות מפירותיו בחיי היומיום שלנו.
נתמקד בפיתוח התובנה (ויפאסנה) וכן בטיפוח הסמאדי, מצב המודעות המוגבר, השלווה וההנאה המתעוררים באמצעות תרגול עקבי.
ג’ולי תעניק תובנות וטיפים שנלקחו מהמסע המדיטטיבי האישי שלה בן כ-25 שנה, היא למדה לראשונה לעשות מדיטציה בחסות מה שהיה אז ה-FWBO באנגליה והמשיכה ללמוד בודהיזם באוניברסיטת בריסטול. בין אלה שנותנים לה השראה היום הם דניאל אינגרם, אג’אן ת’ניסרו וסטיבן פולדר.
ג’ולי מבינה עברית אבל תדבר באנגלית.
אין תשלום עבור הפגישה.
אנא הביאו כרית משלכם.
שיעור ראשון מתקיים ביום שלישי 19 במרץ 18:00-19:30 ובכל יום שלישי באותה שעה לאחר מכן.
מיקום: זכרון יעקב.
לפרטים נוספים נא להתקשר או לוואטסאפ:0528658081
Join us for a journey towards inner peace, profound presence, and transformative insight in our weekly meditation gathering.
Whether you’re a seasoned practitioner or a newcomer, together we will develop our practice and ability to transfer its fruits to our daily lives.
We’ll focus on the development of insight (vipassana) as well as on the cultivation of samadhi, the state of heightened awareness, tranquility and pleasure that arises through disciplined practice.
Guided by the wisdom of shared experiences, Julie will impart insights and tips drawn from her personal meditative journey of some 25 years. Julie first learned to meditate under the auspices of what was then the FWBO in England. She went on to study Buddhism at Bristol University. Among those inspiring her today are Daniel Ingram, Ajahn Thanissaro, and Stephen Fulder.
Julie understands Hebrew but will speak in English.
There is no charge for the session.
Please bring your own cushion.
First class is on Tuesday 19th March from 18:00-19:30 and
every Tuesday at the same time thereafter.
Location: Zichron Yaakov.
Please phone or Whatsapp 052 865 8081 for further details.

קבוצת תרגול ימי שלישי ערב – תל-אביב
2034-01-03 19:30 - 21:00 | קואן אום זן תל אביב, רבניצקי 4 קומה 3, תל אביב
תרגול מדיטציה במסורת קוריאנית במסגרת ביה”ס קוואן אום. זהו תרגול של תבונה, חמלה והכרת האני. המדיטציה מפתחת יחסים הרמוניים בתוכנו ועם הסובבים אותנו דרך צלילות ופעולה חומלת. במסורת הזן הקוריאני יש מספר צורות עיקריות של תרגול: מדיטציה בישיבה, שירה, הליכה וקידות. צורות התרגול מאוד פשוטות וקל ללמוד אותן. בחדר הדהארמה, צורות התרגול נעשות ביחד ובצורה אחידה. התרגול שלנו תומך בתרגול…
19:30 – מדיטציה בישיבה ובשירה
21:00 – סיום תרגול, תה וכיבוד.
בימי שלישי, אחת לשבועיים, אנחנו עורכים ערב מבוא לתלמידים חדשים.
הערב מתחיל בשעה 19:00 וכולל שיחת מבוא אודות הפילוסופיה וההיסטוריה של הזן-בודהיזם הקוריאני
והסבר על הצורות השונות של תרגול המדיטציה בבית ספרנו. לאחר השיחה מצטרפים התלמידים החדשים
בשעה 19:30 לתרגול הערב. מומלץ להגיע עם בגדים נוחים וגרביים.
לפרטים נוספים צרו קשר עם עינת- 0544578769

חירות הלב - קבוצת לימוד ותרגול (סנגהה) עם אילן לוטנברג
2034-01-03 19:30 - 21:30 | ״בית נשים יוצרות״, Enzo Sereni St 17 ב, כפר סבא
המפגשים משלבים תרגול מדיטציה מונחית, שיחות דהרמה על נושאים, עקרונות ומושגים בודהיסטיים, וחקירה משותפת של אפשרויות היישום של התרגול בחיי היום-יום, מתוך הבנת הדרך הבודהיסטית כדרך חיים.
המפגשים מתאימים למתרגלות.ים ותיקות.ים המעוניינות.ים להעמיק את הידע והתרגול וגם למתעניינות.ים חדשות.ים בתחילת דרכן.ם
עלות: הקבוצה תתנהל כסנגהה מתמשכת. התשלום הינו 600 ש״ח ל-8 מפגשים
להצטרפות, נא שלחו אלי מייל עם מספר פרטים על עצמכן.ם, ובמידה שיש – היכרותכן.ם עם הדרך הבודהיסטית ונסיונכן.ם בתרגול:
i.luttenberg@gmail.com
בואו בשמחה ובלב פתוח,
אילן

צעדים קטנים - קבוצת לימוד ותרגול עם איתי ארצי
2034-01-03 20:00 - 21:30 | מפגש מקוון
בתוך הבלאגן של היום יום, ריבוי המשימות, חיי המשפחה והמציאות הקשוחה בארץ, משהו בפנים אצלנו מרגיש לא נכון.
לצד הרגעים המהנים והמוצלחים, אנחנו מוצאים את עצמנו מרגישים תסכול, מועקה ואי-נחת.
נראה לנו שהחיים פעם היו פשוטים – לפני הסלולר, האינטרנט, הטלוויזיה והפקקים.
אבל הקושי הזה הוא לא המצאה של זמננו, הוא היה כאן גם לפני 2,500 שנה בזמנו של הבודהה, שהחליט למצוא דרך להתמודד איתו.
אז אם אתם מרגישים שאפשר גם אחרת, אני מזמין אתכם להקדיש שעה וחצי בשבוע לישיבה שקטה במדיטציה, לשיח פתוח בקבוצה וללימוד מעשי של דרך מיטיבה יותר לחיות.
איך נראה המפגש?

במפגש נלמד את העקרונות של תרגול מדיטטיבי
נתרגל סוגים שונים של מדיטציה
נשוחח שיח פתוח בקבוצה על חיי היום-יום ואיך נוכל להפוך אותם בעצמנו לטובים, רגועים ומספקים יותר (לא חייבים לדבר, אפשר גם רק להקשיב)
נלמד על הדרך המעשית שפיתח הבודהה כפתרון לתסכול, אי-נחת וקושי לשהות עם דברים.

קבוצת תרגול ולימוד שבועית אונליין - עם אבי פאר
2034-01-03 20:30 - 22:30 | אונליין
קבוצה פתוחה למצטרפים.ות חדשים, אונליין, בהנחיית אבי פאר
הקבוצה משלבת תרגול מודרך במדיטציות בודהיסטיות (ויפאסאנא ואחרות) והרצאות על עקרונות ומושגים בודהיסטיים, מתוך דגש על יישומם המעשי בחיי היום יום.
הקבוצה מתאימה למתרגלים מנוסים, המבקשים להעמיק את הידע שלהם בבודהיזם ולמתנסים ללא ניסיון קודם, המבקשים לבדוק באם הבודהיזם תורם להם.
נפגשים אונליין בזום, מדי שבוע בימי שלישי, בין השעות 20:30 -22:30
ההצטרפות בתיאום מראש.
נשמח אם תיידעו גם את חבריכם או כל מי שהנושא עשוי לעניין אותו/ה

סנגהא שבועית: קבוצת תרגול ולימוד על פי מסורת של טיך נהאת האן עם רחל מאורי
2034-01-04 08:45 - 10:15 | רחוב הופיין 3 רמת אביב, הופיין 3, רמת אביב
מדיטטציה מונחית, מדיטטציה בשתיקה, תנועות מודעות, מדיטטציה בהליכה, שיחת דהרמה קצרה, שיתופים ושאלות.
ההנחיה על פי מסורת של טיך נהאת האן.
נא להתקשר בפעם הראשונה שמגיעים לרחל – 0522390075
המפגשים מתקיימים ברמת אביב.
